สวัสดีค่ะพอดีว่าพึ่งเคยกินยาคุมแผงแรกในชีวิต กินแบบ28เม็ดค่ะ กินวันที่4ของการมีปจด.นะคะ กินได้ถึงเม็ดที่6แล้วเกิดมีพสพ.กันแฟน อยากทราบว่าจะท้องไหมคะ อ่านเจอบางเว็บบอกว่าต้องรอกินถึงเม็ดที่7ก่อนถึงจะมีพสพ.กันแฟนได้ค่ะ
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที แต่หากเลย 5 วันไปแล้ว ต้องทานยาคุมต่อเนื่องอย่างน้อย 7 วันก่อน เพื่อรอให้ยาได้ออกฤทธิ์ค่ะดังนั้น หากได้ทานในวันที่ 4 นับจากวันแรกที่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันทีค่ะ และการมีเพศสัมพันธ์ในวันที่ 6 ของการทานยา ยาคุมก็จะสามารถช่วยป้องกันการตั้งครรภ์ได้แล้วค่ะ โดยหากทานยาได้อย่างถูกต้อง คือทานทุกวัน ไม่มีวันที่ลืมทานยา ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% ค่ะ